ZƏRDABDA MİLLİ QURTULUŞ GÜNÜ QEYD EDİLDİ - Xəbərlər - ZƏRDAB RAYON Icra Hakimiyyəti
ZƏRDABDA MİLLİ QURTULUŞ GÜNÜ QEYD EDİLDİ
15 iyun Milli Qurtuluş günü münasibətilə Zərdabda ümumrayon mərasimi keçirilib. Tədbir iştirakçıları əvvəlcə ulu öndər Heydər Əliyevin abidəsi önünə gül dəstələri qoyublar. Daha sonra yığıncağın rəsmi hissəsi rayonun Heydər Əliyev Mərkəzində davam edib. Tədbir iştirakçıları əvvəlcə , Milli Qurtuluş Gününə həsr olunmuş videoçarxa baxmışlar.
Tədbiri giriş sözü ilə açan Zərdab Rayon İcra Hakimiyyətinin başçısının birinci müavini Rəhman Feyzullayev vurğulayıb ki, Milli Qurtuluş Gününün 25-ci ildönümünü qeyd edən ölkəmiz ümummilli lider Heydər Əliyev qüdrətindən güc alaraq bütün çətinlikləri və problemləri dəf etmiş, demokratik, hüquqi və dünyəvi dövlət qurmuş, azad, müstəqil yaşamaq iqtidarında olduğunu bütün dünyaya sübut etmişdir. Natiq qeyd edib ki, Ümummilli liderimiz Heydər Əliyevin xalqın təkidli tələbi və xahişi ilə 1993-cü il iyunun 15-də respublikanın siyasi hakimiyyətinə rəhbərliyə yenidən qayıtması xalqımızın çoxəsrlik tarixinə dövlətçiliyimizin Qurtuluş Tarixi kimi daxil olmuşdur.
Ümummilli lider Heydər Əliyevin müəyyən etdiyi strateji xətt bu gün onun siyasi kursunun davamçısı möhtərəm Prezidentimiz İlham Əliyev tərəfindən uğurla davam etdirilir. Ölkəmizin sosial-iqtisadi, siyasi, mədəni həyatında mühüm və gələcəyə yönəlmiş uğurlu addımlar atılır. Azərbaycan yüksək sürətlə inkişaf edir. Bir sözlə, ümummilli lider Heydər Əliyevin siyasəti yaşayır və uğurla həyata keçirilir.